Document ID: 32008R0308

KOMISJONI MÄÄRUS (EÜ) nr 308/2008,
2. aprill 2008,
millega vastavalt Euroopa Parlamendi ja nõukogu määrusele (EÜ) nr 842/2006 kehtestatakse liikmesriikide koolitus- ja sertifitseerimisprogrammidest teavitamise vorm
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 17. mai 2006. aasta määrust (EÜ) nr 842/2006 teatavate fluoritud kasvuhoonegaaside kohta, (1) eriti selle artikli 5 lõiget 5,
ning arvestades järgmist:
(1)
Teavitamise vorm peaks sisaldama sellist olulist teavet, mille alusel saab tõestada määruse (EÜ) nr 842/2006 kohaselt kehtestatud miinimumnõuetele ja vastastikuse tunnustamise tingimustele vastava sertifikaadi või tunnistuse õigsust.
(2)
Komisjon võttis vastu äriühingute ja töötajate sertifitseerimise miinimumnõuded ja vastastikuse tunnustamise tingimused. Eeskätt võttis komisjon vastu komisjoni 2. aprilli 2008. aasta määruse (EÜ) nr 303/2008, millega kehtestatakse vastavalt Euroopa Parlamendi ja nõukogu määrusele (EÜ) nr 842/2006 miinimumnõuded ja tingimused teatavate fluoritud kasvuhoonegaase sisaldavate statsionaarsete jahutus- ja kliimaseadmete ning soojuspumpadega tegelevate äriühingute ja töötajate sertifitseerimise vastastikusele tunnustamisele; (2) komisjoni 2. aprilli 2008. aasta määruse (EÜ) nr 304/2008, millega kehtestatakse vastavalt Euroopa Parlamendi ja nõukogu määrusele (EÜ) nr 842/2006 teatavaid fluoritud kasvuhoonegaase sisaldavate statsionaarsete tulekaitsesüsteemide ja tulekustutitega tegelevate äriühingute ja töötajate sertifitseerimise miinimumnõuded ning vastastikuse tunnustamise tingimused; (3) komisjoni 2. aprilli 2008. aasta määruse (EÜ) nr 305/2008, millega kehtestatakse vastavalt Euroopa Parlamendi ja nõukogu määrusele (EÜ) nr 842/2006 kõrgepingejaotlatest teatavate fluoritud kasvuhoonegaaside kokkukogumisega tegelevate töötajate sertifitseerimise miinimumnõuded ning vastastikuse tunnustamise tingimused; (4) komisjoni 2. aprilli 2008. aasta määruse (EÜ) nr 306/2008, millega kehtestatakse vastavalt Euroopa Parlamendi ja nõukogu määrusele (EÜ) nr 842/2006 seadmetest teatavate fluoritud kasvuhoonegaasidel põhinevate lahustite kokkukogumisega tegelevate töötajate sertifitseerimise miinimumnõuded ning vastastikuse tunnustamise ja tingimused, (5) ning komisjoni 2. aprilli 2008. aasta määruse (EÜ) nr 307/2008, millega kehtestatakse vastavalt Euroopa Parlamendi ja nõukogu määrusele (EÜ) nr 842/2006 teatavate mootorsõidukite teatavaid fluoritud kasvuhoonegaase sisaldavate kliimaseadmetega tegelevate töötajate koolitusprogrammide miinimumnõuded ja koolitustunnistuste vastastikuse tunnustamise tingimused. (6)
(3)
Käesoleva määrusega ette nähtud meetmed on kooskõlas Euroopa Parlamendi ja nõukogu määruse (EÜ) nr 2037/2000 artikli 18 lõike 1 alusel asutatud komitee arvamusega, (7)
ON VASTU VÕTNUD KÄESOLEVA MÄÄRUSE:
Artikkel 1
Liikmesriigid kasutavad määruse (EÜ) nr 842/2006 artikli 5 lõikes 2 osutatud teavitamiseks järgmisi vorme:
1)
statsionaarsete jahutus- ja kliimaseadmete ning soojuspumpade puhul käesoleva määruse I lisas esitatud teavitamise vormi;
2)
statsionaarsete tulekaitsesüsteemide ja tulekustutite puhul käesoleva määruse II lisas esitatud teavitamise vormi;
3)
kõrgepingejaotlate puhul käesoleva määruse III lisas esitatud teavitamise vormi;
4)
fluoritud kasvuhoonegaasidel põhinevaid lahusteid sisaldavate seadmete puhul käesoleva määruse IV lisas esitatud teavitamise vormi;
5)
mootorsõidukite kliimaseadmete puhul käesoleva määruse V lisas esitatud teavitamise vormi.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 2. aprill 2008

Labels: 1
20
7
8
9